Hossza kb. 14-16 cm. Háta és oldala zölden és feketén márványozott, a zöld területeken apró fekete pontokkal. Hasa szürkés, fekete foltokkal, a tarajos gőtékre jellemző fehér pettyek ennél a fajnál is megtalálhatók. A nászruhás hím hátán közepesen magas, sima szegélyű, függőlegesen fekete-sárgásfehér sávos taraj húzódik, mely a farokszegélytől nem különül el. A felső farkszegély mintázata hasonló. Farkán keskeny fehér csík van. A nőstények és a fiatalok hátán sárgás csík látható. A lárva farokszegélyén fekete pettyek találhatók.Életmódja némileg hasonló a tarajos gőtééhez (Triturus cristatus), de nászidőszakon kívül sokkal kevesebbet tartózkodik a vízben, illetve kevesebb azon egyedek száma, melyek nem jönnek ki a szárazra.
Főleg Franciaország nyugati és Spanyolország északi részén terjedt el. Sokféle élőhelyen előfordul, a lényeg itt is a megfelelő petézővíz és a sok szárazföldi búvóhely.
Hasonló faj: törpe márványosgőte: (T. pygmaeus): a Pireneusi-félsziget délnyugati részén él. Kisebb termetű és színezetében több a zöld, tehát zöld alapon fekete foltos (a márványos gőte csak ritkán).
Franciaországban több helyen együtt fordul elő a tarajos gőtével, még kereszteződik is vele. Ezeket a hibrideket régen T. blasii néven mint külön fajt írták le.
a nászidőszakon kívül akvaterráriumban vagy terráriumban, nászidőszakban - mint a többi gőtének - nincs szüksége szárazföldre.